Blæreskole
Vi vil meget gerne invitere dig og dine forældre til blæreskole.
I blæreskolen møder du andre børn, som har det ligesom dig.  Det kan være rart at opdage, at man ikke er den eneste – måske møder du endda nogen, du kender.
Hvem kan være med?
· 4–7 børn pr. hold
· Drenge og piger
· Alder: 6–10 år
Forløbet består af 1 besøg i blæreskolen.
Tilmelding sker efter aftale med behandlersygeplejersken.
Hvad skal vi lave i blæreskolen?
· Vi starter med en kort introduktion for børn og forældre
· Bagefter er børnene i blæreskole sammen med sygeplejersken
· Imens kan mor og far få kaffe eller te og tale med de andre forældre lige ved siden af 
· Til sidst mødes alle igen og samler op på det, vi har lært
· Der er god tid til at stille spørgsmål
· Der vil også være en kort individuel snak, og vi aftaler sammen, hvad der skal ske bagefter – enten endnu en blæreskole eller en almindelig konsultation.
Hvad skal du have med?
Husk de ting, vi har aftalt, fx:
· Væske- og vandladningsskema
· Mariehønekalender / Successkema
De hjælper os med at hjælpe dig 
Hvis I bliver forhindret 
Hvis I ikke kan komme den aftalte dag, skal der meldes afbud på 📞 58 55 34 00  
Vi glæder os til at se dig og dine forældre

De bedste hilsner
Personalet i
Børneinkontinensklinikken
